मुंबई: टीम इंडिया ने वानखेड़े स्टेडियम में टेस्ट मैच में अपनी स्थिति पहले से कहीं ज़्यादा मज़बूत करली है. पहली पारी में इंग्लैंड ने 400 रन बनाये थे और ऐसा लग रहा था कि टीम इंडिया हार जायेगी लेकिन ऐसा नहीं हुआ और इंडिया ने अपना शानदार प्रदर्शन दिखाया. आज चौथा दिन है और टीम इंडिया खेल रही है. 7 विकेट के नुक्सान पर इंडिया ने 603 रन बना लिए हैं और वह इंग्लैंड से 203 रन आगे हैं. विराट कोहली ने 25 चौकों की मदद से 223 रन और जयंत यादव ने 15 चौकों की मदद से 104 रन बनाये हैं. विराट कोहली ने अपने टेस्ट करियर का तीसरा दोहरा शतक लगाया है और जयंत ने अपने करियर का पहला टेस्ट शतक लगाया है.